452 T. THORELL 



et fortis. Maxillae parallelae, fere duplo longiores quarn latiores, 

 labio paene dimidio longiores, apice oblique (extus longius, 

 intus brevius) rotundato-truncato ; labium paullo longius quam 

 latius, a basi apicem rotundatum versus sensim angustatum. 

 Palpi breves, clava tibiam 1.' paris latitudine vix vel non ae- 

 quanti; pars patellaris paullo (non dimidio) longior est quam 

 latior, pars tibialis ejus latitudine fere, sed multo brevior, paullo 

 latior quam longior, in apice lateris exterioris spina sat forti 

 recta (ipso apice sub-obtuso paullulo deorsum curvato), anteriora 

 versus et foras directa armata, quae diametrum partis tibialis 

 longitudine aequat. Pars tarsalis priores duas conjunctim longi- 

 tudine aequat, parte tibiali circa dimidio latior; sub-ovata est, 

 circa dimidio longior quam latior, basi oblique sub-truncata, in 

 latere interiore fortiter, in latere exteriore versus basili sat le- 

 viter rotundata, apice ubtuso. Bulbus sat magnus, longus (sed 

 non retro productus) , a latere visus humilis et paene rectus : 

 pars ejus anterior extus et postice costà fere in semicirculum intus 

 et paullo anteriora versus curvata cingitur. Pecles sat graciles, 

 1.' paris reliquis paullo robustiores et multo longiores; femora 

 supra leviter arcuata sunt, tibiae cylindratae, 1.' paris tibiae 

 circa 5.plo longiores quam latiores et patella fere duplo lon- 

 giores ; in reliquis pedibus tibiae patella vix vel non dimidio 

 longiores sunt. Metatarsus 1.' paris tibia multo est angustior, 

 tarso plus duplo longior, cum tarso tibiam cum 4 / 3 patellae 

 longitudine fere aequans. (In exemplis parvis pedes l. 1 paris 

 breviores sunt quam in majoribus, cum corpore vel cephalotho- 

 race comparati). Minus dense pubescentes et pilosi sunt pedes, 

 aculeis debilibus et sat brevibus armati. Patellae modo singulum 

 aculeum habere videntur ; tibiae supra aculeis carent. Tibiae 

 l.i paris subter 2. 2. 2., antice et postice 1. 1. 1. aculeis munitae 

 sunt, metatarsi hujus paris 2. 2. 2. aculeis longioribus, in lateribus 

 magis subter sitis; in tibiis 2.' paris aculei subter 2. 2. 2., antice 

 et postice 1.1.1. vel 1.1. sunt, in metatarsis ejus paris subter 2. 2., 

 antice et postice 1.1. Metatarsi posteriores secundum totam longi- 

 tudinem aculeati. Abdomen ovato-lanceolatum, fere duplo longius 

 quam latius. Mamillae breviores, superiorum art. 2. s sub-conicus. 



